stanford-oval/wikipedia huggingface dataset:
16 พฤศจิกายน
วันเกิด

พ.ศ. 2433 (ค.ศ. 1890) - เอลปิดิโอ กีริโน ประธานาธิบดีฟิลิปปินส์ (ถึงแก่กรรม 29 กุมภาพันธ์ พ.ศ. 2499)
พ.ศ. 2439 (ค.ศ. 1896) - ออสวอลด์ มอสลีย์ ผู้นำสหภาพฟาสซิสต์แห่งอังกฤษและนายกรัฐมนตรีแห่งดัชชีแลงคาสเตอร์ (ถึงแก่กรรม 3 ธันวาคม พ.ศ. 2523)
พ.ศ. 2473 (ค.ศ. 1930) - ชินัว อาเชเบ นักเขียนและกวีชาวไนจีเรีย (ถึงแก่กรรม 21 มีนาคม พ.ศ. 2556)
พ.ศ. 2478 (ค.ศ. 1935) - มุฮัมมัด ฮุเซน ฟัฎลุลลอหฺ ผู้นำจิตวิญญาณชาวเลบานอน (ถึงแก่กรรม 4 กรกฎาคม พ.ศ. 2553)
พ.ศ. 2482 (ค.ศ. 1939) - หลิง ปอ นักร้องและนักแสดงหญิงชาวจีน
พ.ศ. 2503 (ค.ศ. 1960) - พรพรรณ เกษมมัสสุ นักแสดงชาวไทย
พ.ศ. 2511 (ค.ศ. 1968) - ยุทธพิชัย ชาญเลขา นักแสดง/นักร้อง/และนักกีฬาเทควันโดชาวไทย
พ.ศ. 2514 (ค.ศ. 1971) - มุศเฏาะฟา ฮัจญี อดีตนักฟุตบอลทีมชาติโมร็อกโก
พ.ศ. 2515 (ค.ศ. 1972) - ซันนี ยูโฟร์ นักร้อง นักแสดงชาวไทย (ถึงแก่กรรม 18 กรกฎาคม พ.ศ. 2565)
พ.ศ. 2517 (ค.ศ. 1974) -
กัลยา เลิศเกษมทรัพย์ นักแสดง/และนางแบบหญิงชาวไทย
พอล สโกลส์ นักฟุตบอลอังกฤษ
ฮันนาห์ แวดดิงแฮม นักแสดงและนักร้องชาวอังกฤษ
พ.ศ. 2520 (ค.ศ. 1977) - แมกกี จิลเลนฮอล นักแสดงหญิงชาวอเมริกัน
พ.ศ. 2521 (ค.ศ. 1978) -
แกรี เนย์สมิธ นักฟุตบอลสกอตแลนด์
ธิตินันท์ สุวรรณศักดิ์ นักแสดงชาวไทย
พ.ศ. 2523 (ค.ศ. 1980) - อี อึน-จู นักแสดงเกาหลีใต้
พ.ศ. 2524 (ค.ศ. 1981) - ไมค์ กิ่งโพยม นักแสดงชาวไทย
พ.ศ. 2525 (ค.ศ. 1982) -
โนบิโต โดแนร์ นักมวยชาวฟิลิปปินส์
มาริสา อานิต้า นางแบบและนักแสดงลูกครึ่งไทย-เนเธอร์แลนด์
พ.ศ. 2526 (ค.ศ. 1983) - สิทธิพันธ์ กลมเกลี้ยง นักแสดงชาวไทย
พ.ศ. 2534 (ค.ศ. 1991) -
พัคฮยองชิก นักร้องและนักแสดงชาวเกาหลีใต้
ยุทธนา เปื้องกลาง นักร้องชาวไทย
พ.ศ. 2535 (ค.ศ. 1992) - มาร์ตเซลอ บรอซอวิช นักฟุตบอลชาวโครเอเชีย
พ.ศ. 2536 (ค.ศ. 1993) - แนลซัน ซือเมดู นักฟุตบอลชาวโปรตุเกส
พ.ศ. 2539 (ค.ศ. 1996) - มักเก็นยู อาราตะ นักแสดงชาวญี่ปุ่น
พ.ศ. 2540 (ค.ศ. 1997) -
บรูนู กีมาไรส์ นักฟุตบอลชาวบราซิล
ณัฐนิชา เชิดชูบุพการี นักแสดงหญิงชาวไทย (เสียชีวิต 7 เมษายน พ.ศ. 2561)
วันถึงแก่กรรม

พ.ศ. 2503 (ค.ศ. 1960)
คลาร์ก เกเบิล นักแสดงชายชาวอเมริกัน (เกิด 1 กุมภาพันธ์ พ.ศ. 2444)
กันยา เทียนสว่าง นางสาวสยามคนแรกของไทย (เกิด 30 สิงหาคม พ.ศ. 2457)
พ.ศ. 2557 (ค.ศ. 2004) - เสือมเหศวร จอมโจรชื่อดังในแถบภาคกลางหลังยุคสงครามโลกครั้งที่สอง (เกิด พ.ศ. 2457)
พ.ศ. 2549 (ค.ศ. 2006)
มิลตัน ฟรีดแมน นักเศรษฐศาสตร์รางวัลโนเบลชาวอเมริกัน
อภิชาติ พัวพิมล นักแสดงชาวไทย
วันสำคัญและวันหยุดเทศกาล

วันภาษาไอซ์แลนด์ในประเทศไอซ์แลนด์
พ.ศ. 2548 (ค.ศ. 2005) - วันลอยกระทง
แหล่งข้อมูลอื่น

BBC: On This Day
Today in History: November 16 เก็บถาวร 2005-11-13 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
ประสิทธิ์ กาญจนวัฒน์

| ประสิทธิ์ กาญจนวัฒน์ม> ป.ช., ม.ว.ม., ท.จ.ว. |
| --- | --- |
ประสิทธิ์ ใน พ.ศ. 2495

ประธานรัฐสภาไทยและ ประธานสภาผู้แทนราษฎร
ดำรงตำแหน่ง 7 กุมภาพันธ์ พ.ศ. 2518 – 12 มกราคม พ.ศ. 2519
รองนายกรัฐมนตรี
ดำรงตำแหน่ง 25 กันยายน พ.ศ. 2519 – 6 ตุลาคม พ.ศ. 2519
นายกรัฐมนตรี: หม่อมราชวงศ์เสนีย์ ปราโมช
รัฐมนตรีว่าการกระทรวงพาณิชย์
ดำรงตำแหน่ง 18 ธันวาคม พ.ศ. 2515 – 14 ตุลาคม พ.ศ. 2516
นายกรัฐมนตรี: จอมพล ถนอม กิตติขจร
รัฐมนตรีว่าการกระทรวงยุติธรรม
ดำรงตำแหน่ง 20 เมษายน พ.ศ. 2519 – 23 กันยายน พ.ศ. 2519
นายกรัฐมนตรี: หม่อมราชวงศ์เสนีย์ ปราโมช
 
ข้อมูลส่วนบุคคล
เกิด: 20 มิถุนายน พ.ศ. 2458 จังหวัดฉะเชิงเทรา ประเทศสยาม
เสียชีวิต: 14 กุมภาพันธ์ พ.ศ. 2542 (83 ปี) กรุงเทพมหานคร ประเทศไทย
คู่สมรส: ศิริเพ็ญ กาญจนวัฒน์
ลายมือชื่อ: 

ประสิทธิ์ กาญจนวัฒน์ (20 มิถุนายน พ.ศ. 2458 – 14 กุมภาพันธ์ พ.ศ. 2542) อดีตประธานรัฐสภาและประธานสภาผู้แทนราษฎรไทย อดีตรองนายกรัฐมนตรี อดีตรัฐมนตรีหลายกระทรวง และอดีตสมาชิกสภาผู้แทนราษฎรจังหวัดฉะเชิงเทรา 5 สมัย เจ้าของฉายา โค้วตงหมง และเจ้าของวลี ยุ่งตายห่า
ประวัติ

ประสิทธิ์ เกิดเมื่อวันที่ 20 มิถุนายน พ.ศ. 2458 เป็นบุตรคนที่ 4 ในจำนวน 5 คน ของหมื่นสุวรรณศิริพงษ์ (ติ๊ดเส่ง แซ่โค้ว หรือ ชัย กาญจนวัฒน์) กับส้มจีน แซ่เซียว สำเร็จการศึกษาปริญญาตรี ธรรมศาสตรบัณฑิต จากมหาวิทยาลัยธรรมศาสตร์และการเมือง สมรสกับศิริเพ็ญ กาญจนวัฒน์ มีธิดา 1 คน
การทำงาน

ประสิทธิ์ กาญจนวัฒน์ เริ่มชีวิตการทำงาน โดยการเป็นครูและครูใหญ่โรงเรียนอี้งฮุ้น (หวงหวน) ต่อมาได้เป็นข้าราชการกระทรวงเศรษฐการ เป็นเจ้าของสำนักงาน ทนายความมนูกิจ
นอกจากนี้ ประสิทธิ์ยังมีตำแหน่งสำคัญๆในธนาคารกรุงเทพ จำกัด (มหาชน) ได้แก่ กรรมการธนาคารกรุงเทพ จำกัด (มหาชน) (ปี พ.ศ. 2496) กรรมการบริหารธนาคารกรุงเทพ จำกัด (มหาชน) (ปี พ.ศ. 2511) รองประธานกรรมการและกรรมการบริหารธนาคารกรุงเทพ จำกัด (มหาชน) (ปี พ.ศ. 2519) และประธานกรรมการธนาคารกรุงเทพ จำกัด (มหาชน) (ปี พ.ศ. 2527)
ขณะเดียวกัน ประสิทธิ์ยังเป็นนักเขียน นักหนังสือพิมพ์ ที่มีผลงานมากมาย ที่สำคัญได้แก่ เป็นผู้แปลเรียบเรียงหนังสือชื่อ เจียง ไค เช็ค ประมุขจีนใหม่ แปลรัฐธรรมนูญแห่งสหภาพโซเวียต และเขียนบทความเกี่ยวกับการเมืองลงหนังสือพิมพ์การเมืองอีกหลายเรื่อง รวมทั้งเป็นเจ้าของและบรรณาธิการหนังสือพิมพ์การเมืองชื่อ "การเมือง" อีกด้วย
งานการเมือง > สมาชิกสภาผู้แทนราษฎร

ประสิทธิ์ กาญจนวัฒน์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จังหวัดฉะเชิงเทรา
การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 จังหวัดฉะเชิงเทรา สังกัดพรรคเสรีมนังคศิลา
การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดฉะเชิงเทรา ไม่สังกัดพรรคการเมือง
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดฉะเชิงเทรา สังกัดพรรคสังคมชาตินิยม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดฉะเชิงเทรา สังกัดพรรคสังคมชาตินิยม
ถึงแก่อนิจกรรม

ประสิทธิ์ กาญจนวัฒน์ ถึงแก่อนิจกรรมด้วยโรคมะเร็งตับและลำไส้ เมื่อวันที่ 14 กุมภาพันธ์ พ.ศ. 2542 สิริอายุรวม 83 ปี 239 วัน
เครื่องราชอิสริยาภรณ์

พ.ศ. 2518 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2522 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2540 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
วัดบ้านโพธิ์ (จังหวัดฉะเชิงเทรา)

| วัดบ้านโพธิ์ |
| --- | --- |

ที่ตั้ง: ตำบลคลองบ้านโพธิ์ อำเภอบ้านโพธิ์ จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบ้านโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำบางปะกง ในตำบลคลองบ้านโพธิ์ อำเภอบ้านโพธิ์ จังหวัดฉะเชิงเทรา เจ้าอาวาสรูปปัจจุบันพระปลัดโกวิท โกวิโท
วัดบ้านโพธิ์ได้รับอนุญาตให้ตั้งวัด (สร้างวัด) เมื่อ พ.ศ. 2323  ได้รับพระราชทานวิสุงคามสีมาเมื่อวันที่ 15 มกราคม พ.ศ. 2513 ไม่ปรากฏนามผู้ที่มอบที่ดินให้ตั้งวัด
มีพระพุทธรูปสำคัญ คือ หลวงพ่อโต โสอุทัย เป็นพระพุทธรูปปางสมาธิลืมพระเนตร ได้ค้นพบบริเวณวัด ซึ่งส่วนฐานได้ผุเสียหายไป และไม่ทราบที่มาที่ไป มีพุทธลักษณะ (สัณนิษฐาน) ช่วงสมัยกรุงศรีอยุธยา เป็นอย่างน้อย
อาคารเสนาสนะที่สำคัญ ได้แก่ ศาลาการเปรียญ กุฏิ อุโบสถ ภายในมีภาพเขียนจิตรกรรมฝาผนัง โดยพระครูวิรุฬห์โพธิกิจ (เต๋า ชาติธมฺโม) สกุลเดิม แซ่แต้ เป็นผู้ริเริ่มการเขียนให้มีเรื่องราวเวสสันดรชาดก และพุทธประวัติของพระพุทธเจ้า มีอาคารเรียนปริยัติธรรมสองชั้นครึ่งไม่ครึ่งปูนสร้างเมื่อ พ.ศ. 2480
วัดยังได้มีการสร้างอุทยานหลวงปู่ทวด (เหยียบน้ำทะเลจืด) องค์ใหญ่ที่สุดแห่งภาคตะวันออก โดยมีพระครูโพธิ์ศรีธรรมพินิจ (สพรั่ง ฐานวโร) สกุลเดิม ชัยรัมย์ ชาวอำเภอสตึก จังหวัดบุรีรัมย์
เมื่อแรกจัดสร้างหลวงปู่ทวดองค์ใหญ่ สร้างได้แต่เพียงส่วนเศียรตั้งแต่ พ.ศ. 2554 และนำมาตั้งไว้กลางลานวัดนานกว่า 3 ปี ภายหลังได้ดำเนินการสร้างแล้วเสร็จเต็มองค์ มีความสูง 26 เมตร โดยมีพระปลัดโกวิท โกวิโทเป็นผู้สานโครงการต่อ ขณะนี้ทางวัดยังขาดปัจจัยในการตกแต่งสวนโดยรอบอุทยาน
รายนามเจ้าอาวาส

วัดบ้านโพธิ์มีรายนามเจ้าอาวาสที่มีการบันทึกไว้ ตามลำดับดังนี้
พระอธิการมี จนฺทโชติ
พระสมุห์เลี่ยม
พระครูชัยยุทธ (ชั้น) นิสากโร
พระอธิการทิม (ภายหลังลาสิกขาบท)
พระอธิการฮวด จนฺทโชโต
พระครูเพชร ธมฺทินโน
พระครูวิรุฬห์โพธิกิจ (เต๋า ชาติธมฺโม)
พระครูโพธิ์ศรีธรรมพินิจ (สพรั่ง ฐานวโร)
พระปลัดโกวิท โกวิโท เจ้าอาวาสรูปปัจจุบัน
เจ้าพระยา (หนังสือพิมพ์)

| --- | --- |
สายธารแห่งความคิด สายชีวิตประชาธิปไตย
ประเภท: หนังสือพิมพ์รายวัน
รูปแบบ: ข่าวรัฐบาล
เจ้าของ: อ.ส.ม.ท.
ผู้เผยแพร่: โรงพิมพ์คณะรัฐมนตรีและราชกิจจานุเบกษา
หัวหน้าบรรณาธิการ: ดุสิต ศิริวรรณ
บรรณาธิการ: เมธี บริสุทธิ์
บรรณาธิการที่ปรึกษา: ประพฤทธิ์ สกุลรัตนเมธี
คอลัมนิสต์: สมัคร สุนทรเวช
ก่อตั้งเมื่อ: 15 กรกฎาคม พ.ศ. 2520
นโยบายทางการเมือง: คณะรัฐมนตรีคณะที่ 39 ของไทย
ภาษา: ภาษาไทย
ฉบับสุดท้าย: 20 ตุลาคม พ.ศ. 2520  (3 เดือน 6 วัน; 98 ฉบับ)
สำนักงานใหญ่: ทำเนียบรัฐบาลไทยทำเนียบรัฐบาล ถนนพิษณุโลก เขตดุสิตเลขที่ 63/1 ถนนพระราม 9 เขตห้วยขวาง กรุงเทพมหานคร
เจ้าพระยา เป็นหนังสือพิมพ์รายวันภาษาไทย ที่ดำเนินการโดย องค์การสื่อสารมวลชนแห่งประเทศไทย สำนักนายกรัฐมนตรี ในสมัยรัฐบาลซึ่งนำโดยนายกรัฐมนตรีธานินทร์ กรัยวิเชียร โดยดำริของดุสิต ศิริวรรณ รัฐมนตรีประจำสำนักนายกรัฐมนตรี
ประวัติ

คณะรัฐมนตรีในขณะนั้น มีมติให้นำงบประมาณส่วนกลาง จำนวน 4 ล้านบาท มาใช้ในการออกหนังสือพิมพ์รายวัน ชื่อ เจ้าพระยา ขนาดบรอดชีต จำนวน 16 หน้า เริ่มออกเป็นปฐมฤกษ์ เมื่อวันที่ 15 กรกฎาคม พ.ศ. 2520 โดยมีประพฤทธิ์ ศุกลรัตนเมธี เป็นบรรณาธิการบริหาร และเมธี บริสุทธิ์ เป็นบรรณาธิการผู้พิมพ์ผู้โฆษณา
วัตถุประสงค์ในการออกจำหน่าย เพื่อประชาสัมพันธ์กิจการของรัฐบาลโดยเฉพาะ พร้อมทั้งประกาศตัวว่า เป็นหนังสือพิมพ์ของรัฐบาลอย่างชัดแจ้ง และมีคำขวัญของหนังสือพิมพ์ว่า สายธารแห่งความคิด สายชีวิตประชาธิปไตย โดยมีรัฐมนตรีบางคนมาเขียนบทความ เป็นคอลัมนิสต์รับเชิญ เพื่อโฆษณาชวนเชื่อแก่รัฐบาล ส่งผลให้นักวิชาชีพหนังสือพิมพ์หลายคน ออกมาต่อต้านด้วย
เนื้อหาของข่าวสารและบทความ มุ่งประชาสัมพันธ์ภาพลักษณ์อันดีให้กับรัฐบาล ทั้งในแง่ผลงานและตัวบุคคล โดยเฉพาะนายกรัฐมนตรี ตลอดจนรัฐมนตรีบางคน ที่ไม่ลงรอยกับสื่อมวลชน เช่น สมัคร สุนทรเวช รัฐมนตรีว่าการกระทรวงมหาดไทย หรือภิญโญ สาธร รัฐมนตรีว่าการกระทรวงศึกษาธิการ เป็นต้น
เมื่อหนังสือพิมพ์เจ้าพระยา ออกจำหน่ายได้ราวหนึ่งสัปดาห์ ภิญโญออกคำสั่งกระทรวงฯ ให้หน่วยงานในสังกัดพิจารณายกเลิก การบอกรับหนังสือพิมพ์ของบริษัทเอกชน โดยให้เหตุผลว่า เพื่อประหยัดการใช้งบประมาณ อีกทั้งหนังสือพิมพ์ดังกล่าว ตีพิมพ์ข่าวที่ขัดต่อความมั่นคงของชาติ พร้อมกันนั้น ให้บอกรับหนังสือพิมพ์เจ้าพระยา และวารสารเอกลักษณ์ (ของสำนักงานคณะกรรมการเอกลักษณ์ของชาติ) ที่เป็นของรัฐบาลแทน
เมื่อวันที่ 9 กันยายน พ.ศ. 2520 ที่หน้าทำเนียบรัฐบาล มีกลุ่มนักเรียนอาชีวศึกษา จากโรงเรียนต่าง ๆ จำนวนประมาณ 20 คน นำพวงหรีดและโปสเตอร์ มาประท้วงหนังสือพิมพ์เจ้าพระยา ที่ลงตีพิมพ์พระบรมฉายาลักษณ์ สมเด็จพระนางเจ้าสิริกิติ์ พระบรมราชินีนาถ ในตำแหน่งที่มิบังควร โดยมีผู้แทนหนังสือพิมพ์ออกมาพบ พร้อมทั้งยอมรับในความผิดพลาดที่เกิดขึ้น
ต่อมาเมื่อวันที่ 13 กันยายน กลุ่มประชาชนผู้รักชาติ ประมาณ 200 คน มาชุมนุมที่หน้าทำเนียบรัฐบาล พร้อมส่งผู้แทนเข้ายื่นหนังสือเปิดผนึกถึงนายกรัฐมนตรี เพื่อให้พิจารณาการกระทำของหนังสือพิมพ์เจ้าพระยา ในกรณีเดียวกับเมื่อวันที่ 9 กันยายน โดยยื่นคำขาด ให้รัฐบาลพิจารณาภายใน 7 วัน พร้อมแถลงผลการพิจารณาให้ประชาชนทราบด้วย
ในส่วนของยอดจำหน่าย และกระแสตอบรับของสังคม หนังสือพิมพ์เจ้าพระยา ไม่ได้รับความนิยมจากประชาชนเท่าที่ควร แต่กลับแสดงออกในเชิงต่อต้านเป็นอย่างมาก จนกระทั่งออกวางจำหน่ายได้เพียง 98 ฉบับ ในระยะเวลาเพียง 3 เดือน 6 วัน ก็ต้องยุติการดำเนินงานลง โดยออกเป็นฉบับสุดท้าย เมื่อวันที่ 20 ตุลาคม พ.ศ. 2520
รายการอ้างอิง

หนังสือพิมพ์หลัง 6 ตุลา ใครเปิด-ใครปิด? จากเว็บไซต์หนังสือพิมพ์ข่าวสด (27 กุมภาพันธ์ พ.ศ. 2551)
| ด ค ก หนังสือพิมพ์ในประเทศไทย |
| --- | --- |
รายวัน:  สยามรัฐ  ไทยรัฐ  เดลินิวส์  แนวหน้า  ข่าวสด  เอเอสทีวีผู้จัดการ  มติชน  ไทยโพสต์  พิมพ์ไทย 
ธุรกิจ:  ประชาชาติธุรกิจ  ฐานเศรษฐกิจ  กรุงเทพธุรกิจ  ข่าวหุ้นธุรกิจ  ทันหุ้น  สยามธุรกิจ  ดอกเบี้ยธุรกิจ  ยวดยาน 
กีฬา:  สตาร์ซอคเก้อร์รายวัน  สยามกีฬารายวัน  สปอร์ตพูล  สปอร์ตแมน  ฟุตบอลพูลฉบับตลาดลูกหนัง  มวยสยาม มวยเด็ด 
ท้องถิ่น:  พุทธสาสนา  ไทยนิวส์  เชียงใหม่นิวส์  โฟกัสภาคใต้  สมิหลาไทมส์  เสียงใต้  ทางไท  ปราการนิวส์  นิวส์ทูเดย์  ชลบุรีนิวส์  บรรพตนิวส์ 
ภาษาอังกฤษ:  บางกอกโพสต์  เดอะเนชั่น 
ภาษาจีน:  ตงฮั้วยิดเป้า  ซิงเสียนเยอะเป้า  จีนสากล  เกียฮั้วตงง้วน (ศิรินคร)  ซิงจงเอี๋ยน  เอเชียนิวส์ไทม์ 
ภาษาญี่ปุ่น:  บางกอกชูโฮ 
ออนไลน์:  สยามรัฐ  ไทยรัฐ  เดลินิวส์  แนวหน้า  ข่าวสด  มติชน  ประชาไท  ประชาธรรม  บ้านเมือง  โลกวันนี้  ผู้จัดการออนไลน์  คมชัดลึก  ประชาชาติธุรกิจออนไลน์ 
ในอดีต:  บางกอกรีคอเดอ  ไทย  กรุงเทพเดลิเมล์  ดรุโณวาท  ข่าวราชการ (ค็อต)  จีนโนสยามวารศัพท์  สยามออบเซิร์ฟเวอร์  ประชาชาติรายวัน  ดาวสยาม  เจ้าพระยา  สยามโพสต์  สื่อธุรกิจ  วัฏจักรรายวัน  คู่แข่ง  โลกกีฬา  คิกออฟ  เสรีรายวัน  ผู้จัดการรายวัน  กรุงเทพธุรกิจ บิซวีค  ประชาทรรศน์  เดลีเอ็กซ์เพรส  ไทยเรดนิวส์  มหาประชาชนสุดสัปดาห์  ผู้จัดการรายสัปดาห์  โลกวันนี้  บ้านเมือง  นิว)108  ฮอตสกอร์  โพสต์ทูเดย์  เอ็มทูเอฟ  แร็บบิดทูเดย์  คมชัดลึก  อะเดย์บุลเลตติน  บีแอลที  สยามบันเทิง  มายาแชนแนล  สยามดารา  ดาราเดลี  ซูเปอร์บันเทิง  ตลาดวิเคราะห์ 
องค์กร:  สมาคมหนังสือพิมพ์แห่งประเทศไทย ในพระบรมราชูปถัมภ์  สมาคมนักข่าวนักหนังสือพิมพ์แห่งประเทศไทย  สมาคมหนังสือพิมพ์ส่วนภูมิภาคแห่งประเทศไทย  สภาการหนังสือพิมพ์แห่งชาติ 
 หนังสือพิมพ์  บรอดชีต  แท็บลอยด์  ฐานันดรที่สี่  วันนักข่าว  หมวดหมู่:หนังสือพิมพ์ในประเทศไทย
ศิลาแลง

การตัดอิฐจากศิลาแลง ในประเทศอินเดีย

ศิลาแลง หรือ แม่รัง เป็นวัสดุในธรรมชาติอย่างหนึ่ง เป็น หินตะกอนสีแดง ส้ม หรือน้ำตาลเข้ม มีรูพรุนทั่วไป นับเป็นวัสดุที่มีความสำคัญในการก่อสร้างในอดีต เนื่องจากมีความอ่อนนุ่มและมีความแข็งพอสมควร
ลักษณะทั่วไป

ศิลาแลงเป็นวัสดุที่ผ่านกระบวนการผุพังมาเป็นระยะเวลายาวนาน มีลักษณะเป็นรูพรุนทั่วไป มีสีสนิมเหล็ก หรือสีอิฐ ส่วนประกอบสำคัญทางเคมีของศิลาแลง คือ ออกไซด์ของเหล็ก หรืออะลูมิเนียม โดยอาจมีแร่ควอตซ์และเคโอลิไนต์ปนอยู่ด้วย ส่วนธาตุที่เป็นด่างและซิลิเกตนั้นมีอยู่น้อยมาก หากมีสารประกอบเหล็กอยู่มากพอ ก็อาจนำไปใช้เป็นวัตถุดิบถลุงเอาเหล็กได้ หรือหากมีสารประกอบอะลูมิเนียมมากพอ ก็อาจนำไปถลุงเอาโลหะอะลูมิเนียมได้เช่นกัน
การเกิด

ศิลาแลงเกิดขึ้นได้ในสภาพภูมิอากาศร้อนชื้น ฝนตกมาก แต่แล้งนานด้วย ในฤดูฝนน้ำใต้ดินมีระดับสูง ทำให้ท่วมตอนบนของชั้นดิน (ซึ่งต่อไปกลายเป็นศิลาแลง) ระหว่างนั้น น้ำฝนจะละลายเอาสารประกอบอะลูมิเนียมออกไซด์เอาไว้ เมื่อถึงหน้าแล้ง น้ำใต้ดินลดระดับต่ำลง ก็พาเอาสารประกอบอะลูมิเนียมลงไปสู่ที่ต่ำ เวลานานเข้า วัสดุบริเวณด้านบนจึงมีสารประกอบเหล็กออกไซด์มากขึ้น และมักรวมกันเป็นกลุ่ม จึงเกิดเป็นโพรงว่าง เป็นทางให้น้ำใต้ดินซึมขึ้นลงได้ง่ายขึ้น และชะสารประกอบอะลูมิเนียมออกไซด์ออกไปเร็วด้วย ทำให้ศิลาแลงมีลักษณะเด่น คือ มีรูพรุนทั่วไป และเนื้อเป็นสารประกอบเหล็กออกไซด์มากกว่าอะลูมิเนียมออกไซด์
ประเภทของศิลาแลง

ในประเทศไทยพบศิลาแลง 2 แบบ คือ
แบบที่เชื่อมยึดตัวแน่น เป็นแผ่นต่อเนื่องเป็นพืด เรียกว่า "ศิลาแลง" หรือ "แม่รัง" นิยมตัดเป็นแท่งคล้ายอิฐ นำไปสร้างสิ่งก่อสร้าง กำแพง ปูทางเดิน และ
แบบที่เกาะตัวกันหลวมๆ ลักษณะร่วน เรียกว่า "ลูกรัง" นิยมใช้อัดพื้นถนน เพราะเมื่อมีการบดอัด และได้รับความชื้นจากน้ำแล้ว จะจับตัวแน่นดีกว่าดิน หรือทรายธรรมดา
การขุดและตัด

การนำศิลาแลงมาใช้นั้น เป็นกระบวนการที่ไม่ยุ่งยากนัก เมื่อเปิดหน้าดินลงไปถึงตัวศิลาแลง จะพบเนื้อดินที่ไม่แข็งนัก ใช้ขวานหรือเหล็กสกัด หรือชะแลง เซาะร่องงัดออกมาเป็นแท่งสี่เหลี่ยมขนาดใหญ่ได้ แต่เมื่อยกขึ้นมาแล้วต้องรีบตัดแต่งให้เข้ารูปตามต้องการโดยเร็ว เพราะหากทิ้งไว้เป็นเวลานาน มันจะแข็งตัวกว่าเดิมมาก เมื่อแต่งรูปเสร็จแล้ว วางทิ้งไว้ประมาณ 1 เดือน ก็จะแข็งมาก สามารถนำไปก่อสร้างได้เหมือนอิฐ ศิลาแลงนี้สามารถพบได้ในโบราณสถานสมัยสุโขทัยเป็นส่วนใหญ่ แต่ก็พบได้ในโบราณสถานแห่งอื่นๆ เช่น เชียงแสน เชียงใหม่ กำแพงเพชร เป็นต้น
ปัจจุบันมีความนิยมนำศิลาแลงมาใช้ตกแต่งสวน เป็นหินปูพื้น ปูทางเดิน ก่อกำแพง และอาจใช้ก่อผนังอาคารบ้านเรือนได้เช่นกัน
ปราสาทสระกำแพงน้อย

ปราสาทสระกำแพงน้อย
ปราสาทหินสระกำแพงน้อย ตั้งอยู่ภายในวัดสระกำแพงน้อย ติดกับถนนสายอุทุมพรพิสัย-ศรีสะเกษ (หมายเลข 226) ในเขตตำบลขยุง อำเภออุทุมพรพิสัย จังหวัดศรีสะเกษ สร้างขึ้นในราวพุทธศตวรรษที่ 18
ลักษณะปราสาท

ปราสาทสระกำแพงน้อย เป็นปรางค์เดี่ยวสร้างด้วยศิลาแลงรูปสี่เหลี่ยมย่อมุม สูงประมาณ 11 เมตร ศิลปะการก่อสร้างแบบขอม ใช้เป็นเทวสถานสำหรับบูชาเทพเจ้าในศาสนาพราหมณ์ ประกอบด้วยสิ่งก่อสร้างที่สำคัญ คือ
ปราสาทประธาน
วิหาร
กำแพงแก้ว
ซุ้มประตู
สระน้ำ
ทางเข้าปราสาทสระกำแพงน้อย
สระน้ำอโนดาต
โบราณสถานแห่งนี้ เป็นอโรคยาศาล หรืออโรคยศาลา (โรงพยาบาล) หนึ่งในจำนวน 102 แห่ง ที่พระเจ้าชัยวรมันที่ 7 แห่งอาณาจักรขอมโบราณ โปรดให้สร้างขึ้นทั่วราชอาณาจักรในราวพุทธศตวรรษที่ 18 (พ.ศ. 1724 - พ.ศ. 1761) ก่อด้วยศิลาแลง และหินทราย ตัวปรางค์ประธาน ยังค่อนข้างสมบูรณ์ แต่ขาดการบูรณะ ส่วนโคปุระหรือกำแพงแก้วพังทลาย แต่ยังมีองค์ประกอบครบถ้วน ทั้งทับหลัง และโครงสร้างอื่น ๆ แต่ยังไม่ได้รับบูรณะและปรับแต่ง
ในปัจจุบันน้ำในสระอโนดาตนี้ถูกใช้ในทำน้ำพระพุทธมนต์ศักดิ์สิทธิ์ในพิธีสำคัญของจังหวัดศรีสะเกษ
การประกาศขึ้นทะเบียนโบราณสถาน

ปราสาทสระกำแพงน้อย ได้รับการประกาศเป็นโบราณสถานสำหรับชาติ ตามประกาศในราชกิจจานุเบกษา เล่ม 52 ตอนที่ 0ง วันที่ 8 มีนาคม 2478 พร้อมกับปราสาทอีกหลายแห่งในจังหวัดขุขันธ์ (ชื่อในขณะนั้น)
การใช้งาน

น้ำจากสระน้ำบริเวณปราสาทสระกำแพงน้อยถูกนำมาใช้ในพระราชพิธีสรงน้ำมูรธาภิเษกในพระราชพิธีบรมราชาภิเษกของพระบาทสมเด็จพระวชิรเกล้าเจ้าอยู่หัว
ในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร ได้นำน้ำจากสระน้ำบริเวณปราสาทสระกำแพงน้อยไปใช้ในพระราชพิธีบรมราชาภิเษก พุทธศักราช 2493, พระราชพิธีมหามงคลเฉลิมพระชนมพรรษา 5 รอบ 5 ธันวาคม 2530, พระราชพิธีมหามงคลเฉลิมพระชนมพรรษา 6 รอบ 5 ธันวาคม 2542, และพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550 เพื่อสรงมูรธาภิเษกและอภิเษกน้ำศักดิ์สิทธิ์
ในรัชสมัยพระบาทสมเด็จพระวชิรเกล้าเจ้าอยู่หัว ได้นำน้ำไปใช้ในพระราชพิธีสรงน้ำมูรธาภิเษกในพระราชพิธีบรมราชาภิเษก พุทธศักราช 2562 โดยเมื่อวันที่ 6 เมษายน พ.ศ. 2562 ได้พลีกรรมตักน้ำจากสระน้ำบริเวณปราสาทสระกำแพงน้อย โดยวีรศักดิ์ วิจิตรแสงศรี ผู้ว่าราชการจังหวัดศรีสะเกษ เป็นประธานในพิธีพลีกรรม
แหล่งข้อมูลอื่น

แผนที่และภาพถ่ายทางอากาศของ ปราสาทสระกำแพงน้อย
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
15°08′47″N 104°14′51″E﻿ / ﻿15.1465°N 104.247398°E﻿ / 15.1465; 104.247398
น้ำศักดิ์สิทธิ์จะถูกบรรจุลงในคนโทน้ำในพิธีเชิญคนโทน้ำไปอภิเษกที่วัดสุทัศนเทพวรารามราชวรมหาวิหารในวโรกาสพระราชพิธีบรมราชาภิเษก พ.ศ. 2562
ออทิซึมสเปกตรัม

| Autism spectrum |
| --- | --- |
ชื่ออื่น: Autism spectrum disorder (ASD)

Repetitively stacking or lining up objects is associated with autism.
สาขาวิชา: Psychiatry
ความชุก: 62.2 million (2015)
ออทิซึมสเปกตรัมคือกลุ่มของภาวะต่างๆ ที่ถูกกำหนดว่าเป็นโรคของระบบประสาทและพัฒนาการตาม DSM-5 ที่เผยแพร่เมื่อ ค.ศ. 2013 โดยผู้ป่วยจะต้องมีอาการหลัก 2 อย่าง ได้แก่ บกพร่องในด้านการสื่อสารทางสังคมและปฏิสัมพันธ์ทางสัมคม และ มีพฤติกรรม ความสนใจ หรือกิจกรรม ที่จำกัด และเป็นแบบแผนซ้ำๆ
ตาม DSM-5 โรคออทิซึมสเปกตรัมจะนับรวมโรคต่างๆ ที่เคยกำหนดไว้ใน DSM-IV-TR ได้แก่ โรคออทิซึม กลุ่มอาการแอสเพอร์เกอร์ ความผิดปกติของพัฒนาการที่กระจายไปทุกด้าน (pervasive developmental disorder) และไชลด์ฮูด ดิสอินทีเกรทีฟ ดิสออร์เดอร์
แหล่งข้อมูลอื่น

| --- | --- |
การจำแนกโรค: DICD-9-CM: 299.00 MeSH: D000067877
ทรัพยากรภายนอก: MedlinePlus: 001526 GeneReviews: Autism Spectrum Disorders
↑  GBD 2015 Disease and Injury Incidence and Prevalence, Collaborators. (8 October 2016). "Global, regional, and national incidence, prevalence, and years lived with disability for 310 diseases and injuries, 1990-2015: a systematic analysis for the Global Burden of Disease Study 2015". Lancet. 388 (10053): 1545–1602. doi:10.1016/S0140-6736(16)31678-6. PMC 5055577. PMID 27733282. {{cite journal}}: |first1= มีชื่อเรียกทั่วไป (help)
27 พฤศจิกายน

วันที่ 27 พฤศจิกายน เป็นวันที่ 331 ของปี (วันที่ 332 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 34 วันในปีนั้น
เหตุการณ์

พ.ศ. 2434 (ค.ศ. 1891) - พระราชพิธีถวายมหาสมณุตมาภิเษกแด่กรมพระปวเรศวริยาลงกรณ์ พระราชอุปัธยาจารย์ในพระบาทสมเด็จพระจุลจอมเกล้าเจ้าอยู่หัว เป็นกรมสมเด็จพระปวเรศวริยาลงกรณ์ ซึ่งภายหลังแก้เป็น สมเด็จพระมหาสมณเจ้า กรมพระยาปวเรศวริยาลงกรณ์
พ.ศ. 2438 (ค.ศ. 1895) – อัลเฟรด โนเบล ได้เขียนพินัยกรรม ว่าหลังจากที่เขาตาย จะมีการให้รางวัลกับบุคคลที่มีผลงานวิจัยโดดเด่น รางวัลนี้คือ รางวัลโนเบล
พ.ศ. 2461 (ค.ศ. 1918) – พระบาทสมเด็จพระมงกุฎเกล้าเจ้าอยู่หัวทรงประกาศตั้งกรมสาธารณสุข
พ.ศ. 2510 (ค.ศ. 1967) - สถานีโทรทัศน์สีกองทัพบกช่อง 7 ภายใต้การดำเนินงานของบริษัท กรุงเทพโทรทัศน์และวิทยุ จำกัด เริ่มทำการออกอากาศแพร่ภาพ โทรทัศน์สีโดยทดลองถ่ายทอดสดรายการประกวดนางสาวไทย จากเวทีบริเวณงานวชิราวุธานุสรณ์ พระราชวังสราญรมย์ นับได้ว่าเป็นสถานีโทรทัศน์สีแห่งแรกในประเทศไทย และเป็นครั้งแรกที่ประชาชนไทยได้มีโอกาสชมรายการโทรทัศน์ที่มีสีสันสวยงามตามธรรมชาติ
พ.ศ. 2533 (ค.ศ. 1990) - จอห์น เมเจอร์ ได้รับการเลือกตั้งเป็นนายกรัฐมนตรีของสหราชอาณาจักร
วันเกิด

พ.ศ. 2401 (ค.ศ. 1858) - กรมพระยาเทวะวงศ์วโรปการ (สิ้นพระชนม์ 28 มิถุนายน พ.ศ. 2466)
พ.ศ. 2428 (ค.ศ. 1885) - เจ้าฟ้าศิริราชกกุธภัณฑ์ (สิ้นพระชนม์ 31 พฤษภาคม พ.ศ. 2430)
พ.ศ. 2453 (ค.ศ. 1910) - พระองค์เจ้าภาณุพันธุ์ยุคล (สิ้นพระชนม์ 5 กุมภาพันธ์ พ.ศ. 2538)
พ.ศ. 2458 (ค.ศ. 1915) - มานี สุมนนัฏ นักแสดงหญิงชาวไทย (เสียชีวิต 23 มิถุนายน พ.ศ. 2533)
พ.ศ. 2470 (ค.ศ. 1927) - สัมพันธ์ พันธุ์มณี ศิลปิน/อาจารย์พิเศษ/นักแสดงชาวไทย (เสียชีวิต 6 มิถุนายน พ.ศ. 2552)
พ.ศ. 2473 (ค.ศ. 1930) - ปง อัศวินิกุล หนึ่งในผู้บุกเบิกการบันทึกเสียงลงฟิล์มสำหรับภาพยนตร์ไทย
พ.ศ. 2474 (ค.ศ. 1931) - กฤษณา อโศกสิน นักประพันธ์ชาวไทย
พ.ศ. 2483 (ค.ศ. 1940) - บรูซ ลี (เสียชีวิต 20 กรกฎาคม พ.ศ. 2516)
พ.ศ. 2485 (ค.ศ. 1942) - จิมิ เฮนดริกซ์ นักกีตาร์ นักร้อง นักแต่งเพลงชาวอเมริกัน (เสียชีวิต 18 กันยายน พ.ศ. 2513)
พ.ศ. 2486 (ค.ศ. 1943) - เจ้าชายอะเมเดโอ ดยุกที่ 5 แห่งออสตา (สิ้นพระชนม์ 1 มิถุนายน พ.ศ. 2564)
พ.ศ. 2495 (ค.ศ. 1952) - เกรียง กัลป์ตินันท์ นักการเมืองชาวไทย รัฐมนตรีช่วยว่าการกระทรวงมหาดไทย
พ.ศ. 2500 (ค.ศ. 1953) - อรสม สุทธิสาคร ศิลปินแห่งชาติ สาขาวรรณศิลป์ประจำปี 2564
พ.ศ. 2503 (ค.ศ. 1960) - ยูลิยา ทีโมเชงโก นายกรัฐมนตรียูเครน
พ.ศ. 2506 (ค.ศ. 1963) - นัฏฐา ลอยด์ พิธีกร นักแสดงชาวไทย
พ.ศ. 2507 (ค.ศ. 1964) - สุทธิพงศ์ ทัดพิทักษ์กุล นักร้อง, ผู้ประกาศข่าว, นักวิเคราะห์เศรษฐกิจ และพิธีกรชาวไทย
พ.ศ. 2511 (ค.ศ. 1968) -
ไมเคิล วาร์แทน นักแสดงชาวฝรั่งเศส-อเมริกัน
สุนทรี ละม่อม นักแสดงและนางแบบชาวไทย
พ.ศ. 2512 (ค.ศ. 1969) - รักษ์สุดา สินวัฒนา นักแสดงหญิงชาวไทย
พ.ศ. 2513 (ค.ศ. 1970) - ธนายง ว่องตระกูล นักแสดงชายชาวไทย
พ.ศ. 2518 (ค.ศ. 1975) - แดนนี คุกซี นักดนตรี นักแสดง และนักพากย์ชาวอเมริกัน
พ.ศ. 2524 (ค.ศ. 1981) - บรูนู อัลวึช นักฟุตบอลอาชีพชาวโปรตุเกส
พ.ศ. 2525 (ค.ศ. 1982) - อเล็กซานเดอร์ เคอร์ซาคอฟ นักฟุตบอลชาวรัสเซีย
พ.ศ. 2526 (ค.ศ. 1983) - อาณัตพล ศิริชุมแสง นักร้อง, นักแสดงชาวไทย
พ.ศ. 2527 (ค.ศ. 1984) - เปรมณัช สุวรรณานนท์ นักแสดงชาวไทย
พ.ศ. 2528 (ค.ศ. 1985) - อาริษา วิลล์ นักแสดงหญิงชาวไทย
พ.ศ. 2530 (ค.ศ. 1987) - ลาชานา ลินช์ นักแสดงหญิงชาวอังกฤษ
พ.ศ. 2531 (ค.ศ. 1988) -
ชีรณัฐ ยูสานนท์ นักร้อง-นักแสดงชาวไทย
โยอัน เบเนกัส นักฟุตบอลชาวคอสตาริกา
พ.ศ. 2535 (ค.ศ. 1992) - ชันย็อล นักร้องชาวเกาหลี
พ.ศ. 2536 (ค.ศ. 1993) -
ซายะ ฮิยามะ ผู้ประกาศข่าวพยากรณ์อากาศชาวญี่ปุ่น
ธนศักดิ์ จิตตพงษ์ นักแสดงชาวไทย
พ.ศ. 2537 (ค.ศ. 1994) - ธารธารา รุ่งเรือง นักแสดงชาวไทย
วันถึงแก่กรรม

พ.ศ. 2554 (ค.ศ. 2011) - แกรี สปีด นักฟุตบอลและผู้จัดการทีมฟุตบอล (เกิดวันที่ 8 กันยายน พ.ศ. 2512
วันสำคัญและวันหยุดเทศกาล

พ.ศ. 2566 (ค.ศ. 2023) - วันลอยกระทง
วันสาธารณสุขแห่งชาติ